Mo nanumi koya sa Buli iko ena 
gauna ni nomu itabagone, 
ni sa sega ni yaco mai na veisiga ca, 
se sa voleka mai na veiyabaki, 
ni ko sa kaya, 
Au sa sega ni marautaka, 


DAUVUNAU 12:1 


... ni sa ca na nanuma ni yalo ni tamata mai na gauna ni 
nona itabagone.... Nai Vakatekivu 8:21 


Kevaka era talairawarawa ka qaravi koya, era na 
vakayagataka na nodra veisiga ena bula sautu, kei na 
nodra veiyabaki ena marau. la kevaka era sa sega ni 
talairawarawa, era na rusa ena iseleiwau, ka ra na mate 
ka sega ni kila ka. la ko ira na dauveivakaisini era sa 
cudru vakalevu: era sa sega ni tagi ni sa vesuki ira ko 
koya. Era mate ni ra se cauravou, ka sa maliwai ira na 
tawasavasava na nodra bula. Jope 36:11-14 


Ni ko ni sa noqu inuinui, na Turaga na Kalou: ko ni sa 
noqu veivakabauti mai na gauna ni noqu itabagone. Au 
sa vakataqari mai vei kemuni mai na kete: koi kemuni sa 
kauti au tani mai na lomai tinaqu: ena tu ga vei kemuni 
na noqu vakacaucautaki. Same 71:5-6 


Au na lako ena kaukauwa ni Turaga na Kalou: Au na 
cavuta na nomu yalododonu, io vei iko duadua ga. Oi 
kemuni na Kalou, ko ni sa vakavulici au mai na noqu 
gauna ni cauravou: ia me yacova mai ogo au sa tukuna 
na nomuni cakacaka veivakurabuitaki. Oqo talega ni'u sa 
qase ka sa sika, Oi kemuni na Kalou, mo ni kakua ni biuti 
au, me yacova ni'u sa vakaraitaka na nomuni kaukauwa 
ki na itabatamata oqo, kei na nomuni kaukauwa vei ira 
kecega era na qai yaco mai. Same 71:16-18 


Ena vakasavasavataka vakacava na nona sala e dua na 
cauravou? ena nomu muria me vaka na nomu vosa. 
Same 119:9 


Mo reki, na cauravou, ni ko sa cauravou, ka me 
vakamarautaki iko na lomamu ena gauna ni nomu 
itabagone, ka lako ena sala ni lomamu, kei na matamu: 
ia mo kila, ni na lewai iko na Kalou ena veika kece oqo. O 
koya mo kauta tani kina na rarawa mai na lomamu, ka 
biuta tani na ca mai na yagomu: ni sa ka wale na gone 
kei na gauna ni gone. Dauvunau 11:9-10 


Ko sa sega li ni kila? ko sa sega li ni rogoca, ni Kalou 
tawavakaiyalayala, na Turaga, na Dauniveibuli ni 
iyalayala kei vuravura, ena sega ni malumalumu, se oca? 
e sega ni vakasagarai rawa na nona kila ka. Sa solia na 
kaukauwa vei ira sa malumalumu; ia sa vakalevutaka na 
kaukauwa vei ira sa sega na nodra kaukauwa. la ko ira 
na itabagone era na malumalumu ka oca, ka ra na bale 
vakaoti na cauravou: la ko ira sa waraki Jiova era na 
vakaukauwataki tale; era na cabe cake ena tabadra me 
vaka na ikeli; era na cici, ka sega ni oca; ka ra na lako, 
ka sega ni malumalumu mai. Aisea 40:28-31 


Era sa gai kau mai vua na gone lalai, me tabaki ira na 
ligana, ka masu: era sa vunauci ira ko ira na tisaipeli. la 
sa kaya ko Jisu, Dou laivi ira na gonelalai, ka kakua ni 
vakatabui ira, me ra lako mai vei au: ni sa vakataki ira ga 
na matanitu vakalomalagi. A sa tabaki ira ena ligana, ka 
lako tani mai kea. Ka raica, sa lako mai e dua ka kaya 
vua, iVakavuvuli Vinaka, a cava na ka vinaka me'u 
kitaka, me'u rawata kina na bula tawamudu? A sa kaya 
vua ko koya, A cava ko sa vakatokai au kina me'u 
vinaka? sa sega e dua sa vinaka, e dua ga, o ya na 
Kalou: ia kevaka ko sa curu ki na bula, mo muria na 
ivakaro. Sa kaya vua ko koya, Ko cei? A kaya ko Jisu, Mo 
kakua ni laba, Mo kakua ni veibutakoci, Mo kakua ni 
butako, Mo kakua ni vakadinadinataka vakailasu, Mo 
dokai rau na tamamu kei na tinamu: ia, mo lomana na 
kai nomu me vaka ko lomani iko. Sa kaya vua na 
cauravou, Au sa maroroya tu na veika kece oqo ni'u se 
cauravou: a cava e se bera ni yaco vei au? Sa kaya vua 
ko Jisu, Kevaka ko sa vinakata mo vinaka sara, mo lako 
ka volitaika na nomu iyau, ka solia vei ira na 
dravudravua, ia ko na rawata na iyau mai lomalagi: ia 
mo lako mai ka muri au. la ni sa rogoca na cauravou na 
ka ogo, sa lako tani ena rarawa: ni sa levu na nona iyau. 
Maciu 19:13-22 


Oi kemudou na gone, dou talairawarawa vei rau na 
nomudou itubutubu ena Turaga: ni sa dodonu oqo. Mo 
dokai rau na tamamu kei na tinamu; (oqo na imatai ni 
ivakaro ka tiko kina na yalayala:) Me vinaka kina vei iko, 
ka mo bula balavu e vuravura. Efeso 6:1-3 


Me kakua ni dua na tamata e beci iko ni ko sa cauravou, 
ia mo nodra ivakarau na vakabauta, ena vosa, ena 
veivosaki, ena loloma cecere, ena yalo, ena vakabauta, 
ena savasava. 1 Timoci 4:12 


Dro tani talega mai na gagadre ca ni gone: ia mo muria 
na ivalavala dodonu, vakabauta, loloma cecere, 
vakacegu, vata kei ira sa masuta na Turaga mai na yalo 
savasava. 2 Timoci 2:22 


Sa yacova na vuku mai na dua na iyalayala ki na dua tale 
na iyalayala kaukauwa: ka sa vakarota na ka kecega ena 
kamikamica. Au lomani koya, ka vakasaqgarai koya mai na 
gauna au se gone kina, au gadreva me'u buli koya me 
watiqu, kau dau taleitaka na nona totoka. Vuku i 
Solomoni 8:1-2 


Na luvequ, mo vakasoqona vata na ivakasala mai na 
gauna ni nomu itabagone: ia mo kunea na vuku me 
yacova ni ko sa qase. Lotu 6:18 


Mo tagicaka na luvemu, ena vakarerei iko ko koya: qito 
vata kei koya, ka na vakamalumalumutaki iko ko koya. 
Kakua ni dredre vata kei koya, de ko na rarawa vata kei 
koya, de ko na vakasequruqurubati ena ivakataotioti. 
Kakua ni solia vua na galala ni se cauravou, ka kakua ni 
vakasamataka na nona lialia. Mo cuva sobu na domona 
ni se gone, ka mokuti koya e yasana ni se gone, de na 
yalokaukauwa, ka talaidredre vei iko, ka kauta mai na 
rarawa ki na lomamu. Lotu 30:9-12 


